Másodosztályú csapat lepte meg az Espanyolt
A Copa del Rey nyolcaddöntőinek első meccsén az Alcorcon 1-0-ra verte a barcelonai együttest.
A Segunda Divisionban érdekelt Alcorcon meglepetésre le tudta győzni jóval erősebb riválisát, bár eddig még nem futottak össze igazán erős csapattal: eddig a Mallorcát, az Eibart és a Granadát búcsúztatták.

Szerda este végül az Espanyol is behódolt az Alcorconnak, a hazaiak ugyanis Pacheco 72. percben szerzett góljával nyertek, így minimális előnnyel utazhatnak a visszavágóra.

A másik esti mérkőzésen két elsőosztályú klub csapott össze: a Betis szintén 1-0-ra nyert az Ahletic Bilbao ellen.

Eredmények – Copa del Rey, nyolcaddöntő, 1. mérkőzés

Alcorcon-Espanyol 1-0 (0-0)
Gólszerző: Pacheco (72.)

Betis-Athletic Bilbao 1-0 (1-0)
Gólszerző: Castro (42.)
Foci